jkorsvik/nowiki_second_scrape_merged huggingface dataset:
Holy Roller Novocaine

Holy Roller Novocaine er debut-EP-en til det amerikanske rockebandet Kings of Leon, utgitt 18. februar 2003. En re-utgivelse som en 10" rød vinyl singel ble utgitt i april 2011 for å feire International Recordstore Day.
Holly Roller Novocaine var gitt ut et par måneder før Kings of Leon's debut Youth & Young Manhood nådde hyllene. Platen fikk god kritikk - og sangene har blitt brukt i en rekke sammenhenger. Sangen "Molly's Chamber" dukket opp i en Volkswagen Jetta reklame, og sangen "Holy Roller Novacaine" ble brukt i slutten av episoden "Playing Tight" i tredje sesong av The shield. Låtene spenner fra bluesy lyder til organ-tilført ballader. En av de største faktorene til lyden deres er deres upolerte måte å spille - og måten de spilte inn sin musikk. De foretrakk å holde alt grunnleggende med minimale overdubber, om noen i det hele tatt. Denne måten å spille på ble videre utforsket på deres plate fem år senere. 
Holly Roller Novacaine inneholder alternative opptak av sangene som finnes på oppfølgeren Youth & Young Manhood. Versjonen av "Wasted Time" er annerledes enn det samme sporet på Youth & Young Manhood, EP-versjonen har et mer anspent riff of forskjellige vokale stylinger. "California Waiting" er også annerledes. Versjonen funnet på Holy Roller Novacaine-EP-en ble spilt inn i et rush for å fullføre posten. Bandet likte i utgangspunktet ikke utfallet, så de skrev derfor en ny versjon som finnes på "Youth & Young Manhood". 
Men på Kings of Leons VH1 Storytellers ytelse, uttalte Caleb Followill at før de spilte "California Waiting": "We kind of sabotaged it on our album, and tried to play it really punk rock. It was better on the EP I think" 
"Wicker Chair" er ikke funnet på noen senere store utgivelser, i tillegg til et par singler og den japanske importen av "Youth & Young Manhood". 


== Låter ==
Alle sangene er skrevet av Caleb Followill, Nathan Followill og Angelo Petraglia.

"Molly's Chambers" - 2:16
"Wasted Time" - 2:47
"California Waiting" - 3:28
"Wicker Chair" - 3:08
"Holly Roller Novocaine" - 4:01


== Eksterne lenker ==
(en) Holy Roller Novocaine på Discogs
Liège–Bastogne–Liège 2013

Liège–Bastogne–Liège 2013 var den 99. utgaven av sykkelrittet Liège–Bastogne–Liège. Rittet gikk over 261,5 km den 21. april. Det er det 13. arrangementet på UCI WorldTour 2013. 
I tillegg til de 19 UCI WorldTourlagene var de profesjonelle kontinentallagene Accent.Jobs-Wanty, Europcar, Crelan-Euphony, IAM Cycling, Cofidis og Topsport Vlaanderen-Baloise invitert til å delta.


== Resultater ==


=== Bakkeprisen ===
Prisen til utøveren som har hentet flest poeng på toppen av rittets bakker. 


== Eksterne lenker ==
Offisielt nettsted 
(en) Liège-Bastogne-Liège 2013 – kategori av bilder, video eller lyd på Commons
6. serierunde i Tippeligaen 2013

6. serierunde i Tippeligaen 2013 startet fredag 26. april klokken 19 med Brann mot Odd. Runden fortsatte med to kamper lørdag 27. april. Lillestrøm mot Start klokken 15.30. Og Vålerenga mot Aalesund klokken 18. Runden ble avsluttet søndag 28. april med Viking mot Sogndal klokken 15.30, tre kamper klokken 18, og Molde mot Strømsgodset klokken 19.


== Fakta ==
José Serpa

José Serpa (født 17. april 1979 i Sucre) er en colombiansk landeveissyklist.


== Meritter ==


== Referanser ==


== Eksterne lenker ==
(en) José Serpa – Olympedia 
(en) José Serpa – Sports-Reference (OL-resultater – arkivert) 
(en) José Serpa – ProCyclingStats 
(en) José Serpa – Cycling Archives 
(en) José Serpa – Cycling Quotient 
(en) José Serpa – CycleBase
3. serierunde i Adeccoligaen 2013

3. serierunde i Adeccoligaen 2013 startet 20. april med Kongsvinger - Stabæk kl 15:30. 5 kamper ble spilt 21. april kl 18:00.


== Fakta ==
Pia Olsen Dyhr

Pia Olsen Dyhr (født 30. november 1971 i Vallensbæk) er en dansk politiker (SF). Hun var handels- og investeringsminister i Utenriksministeriet 2011–2013 og transportminister 2013–2014 i Helle Thorning-Schmidts første regjering. Etter at Socialistisk Folkeparti gikk ut av regjeringen, overtok Pia Olsen Dyhr som formann i partiet i februar 2014.Hun har vært innvalgt i Folketinget fra Nordsjællands storkrets 2007–2015 og fra Københavns storkrets siden 2015. Hun møtte også som vararepresentant i Folketinget fra Frederiksborg amtskrets i en periode i 2006. Mellom januar og april 2012 var hun fungerende helseminister under Astrid Krags permisjon. Olsen Dyhr var formann i Socialistisk Folkepartis Ungdom 1996–1998. I 2005 var hun kandidat til formannsvervet i Socialistisk Folkeparti, men tapte mot Villy Søvndal.Hun er kandidat i statsvitenskap fra Københavns Universitet fra 2010. Olsen Dyhr var miljøpolitisk medarbeider 2000–2003 og internasjonal koordinator 2003–2006 i Danmarks Naturfredningsforening samt politisk koordinator i hjelpeorganisa­sjonen CARE Danmark 2006–2007. Pia Olsen Dyhr er gift med Villy Dyhr, forbundssekretær i HK/Danmark og tidligere SF-politiker.


== Referanser ==


== Eksterne lenker ==
(da) Offisielt nettsted 
(en) Pia Olsen Dyhr – kategori av bilder, video eller lyd på Commons 
(da) Pia Olsen Dyhr på Twitter 
(da) Pia Olsen Dyhr på Facebook 
(da) Pia Olsen Dyhr hos Folketinget
Frithjof Ingier

Frithjof Ingier (født 13. juli 1849, død 6. mai 1905 i Sveits) var en norsk godseier og politiker (H).
Ingier var sønn av Hans Helle Juel Ingier. Etter farens død i 1884 overtok han Stubljan i Aker og resten av Ljangodset.
Han ble valgt inn i Aker formannskap 1891–1897 og satt i herredsstyret 1885–1895 og igjen 1897–1901. Han var overformynder 1885–1891, og Akers ordfører 1891–1895.
Ingier var formann i Aker Sparebanks direksjon 1890–1900.


== Kilder ==
Aker 1837-1937 - Kommunens styre og forvaltning gjennem hundre år. Utgitt av Aker kommune 1940. Side 90.
Sea skimming

Sea skimming er en teknikk som mange sjømålsmissiler, slik som BrahMos, Exocet og Harpoon, bruker for å unngå å bli oppdaget av radar eller infrarøde sensorer på vei mot målet. 


== Virkemåte ==
Ved å fly så lavt som praktisk mulig, som i de fleste tilfeller betyr under 50 meter og ofte rundt fem meter, gjør man det svært vanskelig for fiendtlige skip å oppdage missiler som benytter seg av sea skimming. Et krigsskip som er under angrep kan først oppdage missiler som benytter seg av sea skimming-teknikken når de er i horisonten (ca. 28−46 km fra skipet), noe som gir skipet 25−60 sekunder å reagere på.


== Fordeler ==
Ved å fly lavt over havoverflaten reduserer missilet avstanden målet kan oppdage missilet fra - det er ofte snakk om en betydelig reduksjon av denne avstanden sammenlignet med et missil som ikke benytter sea skimming. Ved å fly i lavere høyde er det mulig for missilet å forbli under målets radarhorisont i lengre tid og gjør missilet vanskeligere å bli oppdaget på grunn av naturlig bakgrunnsstøy fra havet og lignende effekter. Et vellykket sea skimming-oppdrag avhenger i virkeligheten av missilets radar- og infrarøde signatur samt målets evne til å fange opp trusler på sine sensorer. Sea skimming kan korte ned tiden det tar for målet å oppdage missilet og engasjere det med flere sekunder eller til og med minutter. Målet vil dermed få mindre tid å reagere på, og det betyr at skipets forsvarssystemer ikke vil ha tilstrekkelig reaksjonstid til å kunne engasjere missilet før det er for sent. Dette forholdet gjør at missiler med sea skimming er noe vanskeligere å forsvare seg mot enn konvensjonelle missiler. Sea skimming kan også bety en lengre rekkevidde siden man kan utnytte den såkalte bakkeeffekten.


== Ulemper ==
Ved bruk av sea skimming er det en viss risiko for at missilet faller i sjøen på grunn av forhold som for eksempel værforhold, monsterbølger eller programvarefeil. Bruk av sea skimming forhindrer dessuten missilet i å benytte seg av sin egen radar til å oppdage og låse seg fast på mål, fordi mange av prinsippene for å fly lavt og unngå fiendens radarsystemer også gjelder den andre veien. I tillegg krever sea skimming også større regnekraft for å holde missilet i en så lav høyde over havet som mulig, hvilket øker prisen på missiler som kan bruke denne teknikken. 


== I bruk ==
Det franskproduserte Exocet-missilet ble brukt av Argentina i Falklandskrigen (blant annet ved senkingen av HMS «Sheffield») og da Irak (ved et uhell) engasjerte den amerikanske fregatten «Stark» i Persiabukten under Iran-Irak-krigen. De argentinske pilotene som angrep HMS «Sheffield» benyttet seg av sea skimming med sine Super Étendard jagerbombere, og pilotene steg opp bare for et kort øyeblikk for å bekrefte målets posisjon med deres radarer før de igjen gikk ned under radarhorisonten og avfyrte sine missiler.  


== Referanser ==
Balthazar Schnitler (1862–1913)

Se også politikeren Balthazar SchnitlerBalthazar Schnitler (født 20. desember 1862 i Kristiania, død 16. mars 1913 i Kristiania) var en norsk forfatter og journalist.
Han var sønn av militærhistoriker og offiser Didrik Thomas Johannes Schnitler (1833-1888) og Nanny Catharine Sidonia Gudmundson (1833-1901), og oppkalt etter farfaren, kaptein Balthazar Schnitler. Hans yngre bror Gudmund Schnitler (1868-1925) ble militærhistoriker i likhet med faren.
I 1883 tok han studentereksamen, og i 1890 ble han uteksaminert som cand.jur. Han virket som sakfører i Lillestrøm  i årene 1891-92, og deretter som postekspeditør fra 1892 til 1898.
I 1893 giftet han seg med Emilie (kalt "Emmy") Louise Abel (f. 1868), datter af kunstforlegger Hans Holtermann Abel (1830-1903) og fotograf Louise Doris Sophie Pauline Kleffel (1841-1907). De er oldeforeldre til Lars Lillo-Stenberg.


== Se også ==
Schnitler (slekt)


== Verker ==
Aladdin. Skisser. Olaf Norlis Forlag. Kristiania, 1891. 151 s.
Mirjam. Et Stykke af en ung Piges Livshistorie. Feilberg & Landmarks Forlag. Christiania, 1896. 120 s.
Mand og Kvinde. En Nutidsskildring. Feilberg & Landmarks Forlag. Christiania, 1897. 212 s.
Af gammel Slægt. Feilberg & Landmarks Forlag. Kristiania, 1899. 218 s. Digitalt eksemplar publisert på Nasjonalbibliotekets nettsted www.nb.no.
Norna. Historisk Roman fra Harald Haarfagers tid med et Forord af Bjørnstjerne Bjørnson. Gyldendalske Boghandels Forlag. Kjøbenhavn, 1900. 246 s.
Haakon Adelsteinsfostre. Historisk Roman ifra Norges Samlingstid. Gyldendalske Boghandel Nordisk Forlag. København & Kristiania, 1902. 298 s. Digitalt eksemplar publisert på nb.no.
Indianer- og Ridderliv i Vestheimen. Historier for Ungdommen fra en Tid, som var. Gyldendalske Boghandel Nordisk Forlag. København & Kristiania, 1904. 124 s.
Fra Viking til Konge. En historisk Roman om Kong Olaf Tryggvesons Liv. Gyldendalske Boghandel Nordisk Forlag. København & Kristiania, 1905. 314 s. Digitalt eksemplar publisert på nb.no.ErindringerRusseliv i Ottiaarene. Gyldendalske Boghandel Nordisk Forlag. København & Kristiania, 1905. 79 s. Digitalt eksemplar publisert på nb.no.


== Litteratur ==
Studenterne fra 1883 (Kristiania, 1908), s. 342-346
Tornado Tower

Tornado Tower er en skyskraper i West Bay i Qatars hovedstad Doha. Den er 200 meter og har 52 etasjer. Bygginga av skyskraperen starta i 2006, og den sto ferdig i 2008. Den inneholder hovedsakelig kontorer, men har også en restaurant og noen butikker. Bygninga er forma som en tornado. Når det er mørkt, lyses den opp i blått. Fasaden er av aluminium og glass.


== Eksterne lenker ==
Offisielt nettsted 
(en) Tornado Tower – kategori av bilder, video eller lyd på Commons 
Tornado Tower hos Emporis
Tornado Tower hos SkyscraperPage
Navigation Tower

Navigation Tower er en skyskraper i West Bay i Qatars hovedstad Doha. Den er 220 meter høy og har 50 etasjer. Bygginga starta i 2005, og den sto ferdig i 2008. Den benyttes som kontorbygning. Den er tegna av arkitektene MZ & Partners.


== Eksterne lenker ==
Navigation Tower hos Emporis
Navigation Tower hos SkyscraperPage
Senufospråk

Senufospråk eller senufiske språk er ei språkgruppe i språkfamilien niger-kongospråk som omfatter om lag 15 språk som snakkes nord i Elfenbenskysten, sør i Mali, sørvest i Burkina Faso og et lite område vest i Ghana. Garber (1987) beregner antall talere av senufospråk til 1,5 millioner, mens Ethnologue anslår tallet til 2,7 millioner. Senufosrpåkas område avgrenses av mandespråka i vest, kwaspråka i sør og de sentrale gurspråka i nord og øst.


== Eksterne lenker ==
Senufospråk hos Ethnologue
Massachusetts Bay Transportation Authority

Massachusetts Bay Transportation Authority (MBTA) er en offentlig leverandør av kollektivtrafikk i delstaten Massachusetts i USA. Virksomheten ble opprettet 3. august 1964, men har sin historie helt tilbake til 1630 da det ble opprettet en fergeforbindelse mellom Charlestown og Boston.
MBTA fokuserer på storbyen Boston med omegn og leverer trafikktjenester som regionale pendlertog, tunnelbane, sporvei, bybane, trolleybuss og ordinær buss samt ferge.


== Referanser ==


== Eksterne lenker ==
(en) Offisielt nettsted 
(en) Massachusetts Bay Transportation Authority – kategori av bilder, video eller lyd på Commons
Xiphaspidinae

Xiphaspidinae er en gruppe av biller som tilhører den store familien snutebiller (Curculionidae). Gruppen omfatter muligens bare én art fra Afrika.


== Utseende ==
En liten til middelsstor (ca. 5 millimeter) snutebille. Xiphaspis longiclavis er en skinnende svart snutebille med rødbrune dekkvinger og bakkropp.
Den fremre delen av thorax er kledt med gulaktige skjell.


== Utbredelse ==
Xiphaspis longiclavis lever i Afrika. Den ble beskrevet ut fra materiale fra de nåværende landene Tanzania, Zambia og Zimbabwe.


== Systematisk inndeling ==
Navnet Xiphaspis har også blitt brukt om en slekt av trilobitter.

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien snutebiller (i vid forstand), Curculionoidea Latreille, 1802
Familien snutebiller (i snever forstand), Curculionidae Latreille, 1802
Underfamilien Xiphaspidinae Marshall, 1920
Slekten Xiphaspis Marshall, 1920
Xiphaspis longiclavis Marshall, 1920


== Litteratur ==
Marshall, G.A.K., 1920: On new species of Curculionidae from Africa. Annals and magazine of natural history (9), 6(34): 369-398, plate XIII. doi:10.1080/00222932008632453 BHL 393, originalbeskrivelse]


== Eksterne lenker ==
Xiphaspidinae – detaljert informasjon på Wikispecies
Heidi Løvlund

Heidi Løvlund (født 1961 i Bø i Telemark, død 21. januar 1999) var en norsk folkemusiker.
Hun ble født inn i en folkemusikkfamilie. Da hun var elev på musikklinja på Voss folkehøgskule ble hun kjent med Gunnlaug Lien Myhr og Kari Lønnestad og sammen dannet de gruppen «Tiriltunga». Løvlund spilte fløyter, hardingfele, langeleik og neverlapp.
Hun døde av kreft bare 37 år gammel.


== Diskografi ==
Tiriltunga (LP) 1985
Det er tungvint fri (CD) 1992


== Kilder ==
Minneord i Spelemannsbladet nr. 2 1999 side 32f.
Mariä Himmelfahrt Kirche (Pettneu)

Mariä Himmelfahrt Kirche er en romersk-katolsk sognekirke i småbyen Pettneu am Arlberg i Østerrike. Den er av sen-gotisk stil med et mektig tårn. Rundt kirken er det kirkegård.
Kirken er nevnt i dokumenter fra 1385, og deler av bygget skal være fra slutten av 1500-tallet. Tårnet på nordsiden av koret har murvegger fra 12-1300-tallet. I årene 1716 til 1717 bli kirken bygget om, og den ble ordinert i 1721. Høyalteret og alteret på høyre side ble flyttet hit fra kirken i Bad Häring.
Ved inngangen til kirkegården er det rester av dørstolper med gotiske profiler.


== Eksterne lenker ==
www.pettneu.tirol.gv.at
Amir Asgharnejad

Amir Asgharnejad (født 25. oktober 1985) er en norsk billedkunstner, komiker, skuespiller og stuntreporter. Han er født i Iran og oppvokst i Kristiansand.Asgharnejad gjorde seg bemerket i forbindelse med finalen i Eurovision Song Contest 2012, da han på oppdrag fra NRK utga seg for å være en reporter fra en iransk tv-stasjon som var kritisk til vertslandet Aserbajdsjan. Aserbajdsjanske myndigheter oppdaget opptakene som lå ute på nettet, og holdt igjen Asgharnejad og hans team på flyplassen i Baku da de skulle tilbake til Norge. Asgharnejad hevdet at han ble trakassert av politiet, og NRK truet med å trekke seg fra konkurransen. Fire år senere innrømmet imidlertid komikeren at hele episoden var oppdiktet, og at han aldri ble anholdt eller trakassert av aserbajdsjanske myndigheter.Asgharnejad har senere vært programleder og reporter i programmene Amir og Odin på VGTV, og Kjendiskveld med Magnus Devold på TVNorge. Han hadde hovedrollen i dramaserien Oslo Zoo (2018) på NRK1, og i spillefilmen Drib (2017). Han har også spilt rollen som Karl-Erik i Unge lovende (2017–2018), og han spilte i komedieserien Hvite gutter. I 2021 var han deltager i den fjerde sesongen av Kongen befaler på TVNorge. Han ble nominert til Humorprisen 2020/2021 til publikumsprisen året morsomste på TV.Amir er også med i sketsjer på YouTube-kanalen til humornettsiden Humornieu.
I 2022 var han representert på Statens Høstutstilling med to malerier.Han var deltaker på NRK sin reality-serie 24-stjerners julekalender i 2022, hvor han røk ut 13. desember.


== Referanser ==


== Eksterne lenker ==
(en) Amir Asgharnejad – kategori av bilder, video eller lyd på Commons 
(en) Amir Asgharnejad på Internet Movie Database 
(no) NRK-team utsatt for overgrep i Baku
Tupolev Tu-22M

Tupolev Tu-22M (NATO-kallenavn: Backfire) er et strategisk overlydsbombefly utviklet av Tupolev i Sovjetunionen under den kalde krigen. Flyet er en videreutvikling av det mindre vellykkede bombeflyet Tu-22 Blinder. Den første prototypen fløy for første gang den 30. august 1969 og ble tatt i bruk under det tidlige 1970-tallet. Fram til den kalde krigens slutt i begynnelsen av 1990-tallet ble det produsert totalt 497 fly. 
NATO antok at flyet hadde evne til å nå USA i tilfelle krig. I virkeligheten kunne Tu-22M ikke fly tur-retur til USAs fastland (annet enn mot Alaska) uten lufttanking. Flyet har gjennom årene gjennomgått en rekke oppdateringer og er så sent som i 2013 fortsatt i tjeneste i det russiske flyvåpen, men i et vesentlig lavere antall enn under Den kalde krigen.


== Spesifikasjoner (Tu-22M3) ==


== Referanser ==


== Eksterne lenker ==
(en) Tupolev Tu-22M – kategori av bilder, video eller lyd på Commons 
Tu-22M BACKFIRE Federation of American Scientists
Tu-22M BACKFIRE  Globalsecurity
Tu-22M under øvelse
Bahrains Grand Prix 2013

Bahrains Grand Prix 2013 (offisielt navn: 2013 Formula 1 Gulf Air Bahrain Grand Prix) var et Formel 1-løp som ble arrangert den 21. april 2013 på Bahrain International Circuit. Det var det fjerde løpet i Formel 1-sesongen 2013. Løpet ble vunnet av Sebastian Vettel, som kjørte for Red Bull Racing.


== Klassifisering ==


=== Kvalifisering ===


=== Løpet ===
Noter til tabellene:

Note 1:  - Lewis Hamilton fikk en gridstraff på fem plasser for å ha foretatt et ikke-planlagt bytte av girkasse før løpet.
Note 2:  - Mark Webber fikk en gridstraff på tre plasser for å ha forårsaket et unngåelig krasj med Jean-Éric Vergne under forrige løp i mesterskapet. Ettersom gridstraffene blir gjort gjeldende i den rekkefølge de ble pådratt ble Webber først flyttet fra femte til åttende startposisjon. Da Hamiltons straff ble iverksatt og han ble flyttet fra fjerde til niende startposisjon, ble Webber som følge av dette flyttet opp en posisjon til syvendeplass på griden.
Note 3:  - Valtteri Bottas og Pastor Maldonado fikk identiske tider under Q1. Bottas satte imidlertid sin tid før Maldonado, og han ble dermed plassert foran Maldonado og gikk dermed videre til Q2 mens Maldonado ble eliminert.
Note 4:  - Esteban Gutiérrez fikk en gridstraff på fem plasser for å ha forårsaket et unngåelig krasj med Adrian Sutil under forrige løp i mesterskapet.


== Stillingen i mesterskapene etter løpet ==


== Referanser ==


== Eksterne lenker ==
(en) 2013 Bahrain Grand Prix – kategori av bilder, video eller lyd på Commons
Klaus på kanten

Klaus på kanten er en norsk underholdningsprogram med Klaus Sonstad som gikk to sesonger på TV 2 i 2013. I programmet reiste Klaus Sonstad til norske bygder for å oppsøker alt det som er morsomt og kuriøst ved stedet. Han fikk tre dager på sin oppdagelsesferd, og skulle til slutt holde en standupforestilling for lokalbefolkning der han kom med sine humoristiske betraktninger.
Premieren ble godt mottatt og fikk blant annet terningkast seks i VG. Det vant prisen for beste tv-program under Utawards i 2014, og ble nominert til Komiprisen 2013. 
Konseptet er en norsk versjon av den danske programserien Gintberg på kanten med Jan Gintberg.


== Episoder ==
SESONG 1

SESONG 2


== Bak serien ==


== Referanser ==
Ole Hansen Cudrio

Ole Hansen Cudrio (født 21. januar 1767, død 10. desember 1822) var en norsk kjøpmann og stortingsrepresentant i perioden 1818 til 1820 for Skien og Porsgrund.Ole Hansen Cudrio var sønn av kjøpmann i Skien, Hans Arnesen og Karen Olsdatter Cudrio som nedstammet fra en fransk hugenott, Francois Coudrioux (1611-1676) som først ble bergmester ved Hassel jernverk i Eiker, ca. 1650/1655, og senere forvalter ved Fossum jernverk ved Skien. Han giftet seg i 1699 med Hedevig eller Helvig Pedesdatter Paus. 
Cudrio var nevø av Jacob Cudrio i Langesund. På Paus-siden hadde han felles aner med Henrik Ibsen. 
Ole Cudrio ble meget velstående. Han kjøpte i 1799 Erlands Venstøp i Skien, som siden skulle bli Henrik Ibens hjem. Etter å ha solgt denne gården kjøpte han i 1802 Venstøp Søndre.


== Referanser ==


== Eksterne lenker ==
(no) Ole Hansen Cudrio hos Norsk senter for forskningsdata
Jacob Cudrio

Jacob Cudrio (født 1733, død 1815) var kjøpmann i Langesund og bror til Karen Olsdatter Cudrio som var mor til Ole Hansen Cudrio, den etter hvert svært velstående skienskjøpmannen. Familien nedstammet fra en fransk hugenott, Francois Coudrioux (1611-1676) som først ble bergmester ved Hassel jernverk i Eiker, ca. 1650/1655, og senere forvalter ved Fossum jernverk ved Skien. Coudrioux giftet seg i 1699 med Hedevig eller Helvig Pedesdatter Paus. På Paus-siden hadde familien derved felles aner med Henrik Ibsen. 
Jacob Cudrio kjøpte i 1789 Venstøp Søndre i Skien. Han giftet seg med Margrethe Blom (d. 1800). De ble foreldre til Karen Elise Cudrio  (f. 1781) g.m. Simon Wright i Langesund.
Björn Jónsson

Björn Jónsson (født 8. oktober 1846 i Djúpadalur, død 24. november 1912) var en islandsk redaktør og politiker.
Björn grunnla det islandske bladet Isafold i 1874. Han var Islands statsminister fra 31. mars 1909 til 14. mars 1911. 
Hans sønn Sveinn Björnsson ble Islands første president.


== Referanser ==
Suhar

Suhar (arabisk: صحار‎) er by i det nordlige Oman rundt 200 kilometer nord for hovedstaden Muskat ikke langt fra Hormuzstredet. Det er den femte største byen i Oman med rundt 140 000 innbyggere. 
Næringslivet i byen er preget av havnen (Suhar havn) og flere industriprosjekter, slik som aluminiumsverk. 


== Referanser ==
Cloviskulturen

Cloviskulturen er navnet på en av de første kjente steinalderkulturer i Nord-Amerika, tidfestet til mellom ~9050 og 8850 f.Kr.  Dette er etter den siste istiden i Nord-Amerika. 
Det paleoindianske Clovis-samfunnet er kjent for sine spydspisser.  De første av disse ble funnet i byen Clovis i Curry County i delstaten New Mexico i 1937. Siden dette er det funnet tusenvis av lignende spydspisser i alle 48 stater i det kontinentale USA sør for Canada, samt også i Mexico, Belize og Costa Rica. Spydspissene kan ha blitt brukt til å jakte mammut og andre store dyr. 


== Litteratur ==
Bruce A. Bradley, Michael B. Collins, Andrew Hemmings: Clovis Technology (= Archaeological Series. Vol. 17). International Monographs in Prehistory, Ann Arbor MI 2010, ISBN 978-1-87962-141-1.
Brian M. Fagan: Ancient North America. The Archaeology of a Continent. Thames and Hudson Ltd, London / New York NY 1991, ISBN 0-500-27606-4
Gary Haynes: The early settlement of North America. The Clovis Era. Cambridge University Press, Cambridge 2002, ISBN 0-521-81900-8 (Reprinted edition. ebenda 2009, ISBN 978-0-521-81900-8).
Kenneth B. Tankersley: Clovis Cultural Complex. In: Guy Gibbon: Archaeology of Prehistoric Native America. An Encyclopedia (= Garland Reference Library of the Humanities. 1537). Garland Publishing, New York NY 1998, ISBN 0-8153-0725-X, S. 161ff.
Dennis J. Stanford, Bruce A. Bradley: Across Atlantic Ice. The Origin of America's Clovis Culture, University of California Press 2012. ISBN 9780520227835.


== Eksterne lenker ==
(en) Clovis culture – kategori av bilder, video eller lyd på Commons